CPALL วิ่งทดสอบไฮเดิมในรอบกว่า 2 ปี 6 โบรกฯแนะซื้อเป้าใหม่ 56 บ.
CPALL วิ่งทดสอบไฮเดิมในรอบกว่า 2 ปี 6 โบรกฯแนะซื้อเป้าใหม่ 56 บ. โดย เวลา 15.24 น.อยู่ที่ 49.75 บาท บวก 1.50 บาท หรือ 3.11% มูลค่าการซื้อขาย 1.06 พันล้านบาท
11 ส.ค. 2558

ผู้สื่อข่าวรายงานว่า ราคาหุ้น บริษัท ซีพี ออลล์ จำกัด (มหาชน) หรือ CPALL ณ เวลา 15.24 น.อยู่ที่ 49.75 บาท บวก 1.50 บาท หรือ 3.11% มูลค่าการซื้อขาย 1.06 พันล้านบาท โดยระหว่างวันราคาหุ้นแตะระดับต่ำสุดที่ 48.50 บาท และปรับตัวขึ้นแตะระดับสูงสุดที่ 50.00 บาท ขณะที่ดัชนีหุ้นไทยโดยรวมลบ 0.20%

ทั้งนี้ ราคาหุ้นมีการทดสอบจุดสูงสุดเดิมระดับ 50.00 เมื่อวันที่ 19 ก.พ. 2013 ที่ผ่านมา นับว่าเป็นการปรับตัวขึ้นไฮเดิมในรอบ 2 ปีกับอีกเกือบ 7 เดือน
บล.ทรีนีตี้ ระบุในบทวิเคราะห์(11 ส.ค.)ว่า แนะนำ “ซื้อ” ราคาเป้าหมาย 56 บาท/หุ้น ยังคงมุมมองเชิงบวกต่อผลการดำเนินงานจาก
 (1)  แนวโน้มการเติบโตของยอดขาย และอัตราการเติบโตของสาขาเดิมที่กลับมาเป็นบวก
 (2)  จุดแข็งจากาการที่มีจำนวนสาขาเยอะ (Point of sales) จึงมีศักยภาพในการต่อยอดธุรกิจนอกเหนือจากร้านสะดวกซื้อ เช่น การเป็นจุดรับ-ส่งสินค้าและบริการได้ทุกรูปแบบ เข้าถึงผู้บริโภคได้จำนวนมาก
 (3)  การบริหารต้นทุนทางการเงินอยู่ในระดับที่ควบคุมได้
 (4)  แผนการพิจารณาการลดสัดส่วนการถือหุ้นใน MAKRO ลง ซึ่งจะส่งผลดีต่อทั้ง สภาพคล่องของ MAKRO และการชำระหนี้ของ CPALL
 (5)  ได้รับประโยชน์จากการเปิด AEC เป็นการขยายฐานและจำนวนลูกค้า
บล.ฟินันเซีย ไซรัส แนะนำ “BUY” ราคาเป้าหมาย 54.00 บาท/หุ้น
บล.เอเซีย พลัส แนะนำ “ซื้อ” ราคาเป้าหมาย 53.00 บาท/หุ้น
บล.เออีซี แนะนำ “BUY” ราคาเป้าหมาย 53.00 บาท/หุ้น
บล.ดีบีเอส วิคเคอร์ส แนะนำ “ซื้อ” ราคาเป้าหมาย 55.00 บาท/หุ้น